เรียนคุณ ดิฉันมีอาการเริ่มแรกมาจากเจ็บคอ ได้2วันแต่ไม่มีอาการไข้จะมีก็ปวดเนื้อตัวตกดึกของคืนวันที่2จุๆก็มีอาการท้องเสียประมาณ3รอบรอบที่3รุ้สึกเคลื่อนไส้ วินเวียนศีรษะ หน้ามึดเหมือนจะวูบ เลยตั้งสติแล้วออกจากห้องน้ำขึ้นไปนอนพัก แต่พอล้มหัวลงกลับรู้สึกบ้านหมุนๆนอนไม่ได้เลยค่ะ จิบน้ำก็จะอ้วกเบื่ออาหารไปด้วยค่ะ (ตรวจATK วันที่2ตอนมีอาการผลเป็นลบค่ะ) อยากทราบว่าเกิดจากสาเหตุอะไรค่ะ
สวัสดีค่ะ อาการท้องเสีย คลื่นไส้ เวียนศรีษะ หน้ามืด บ้านหมุน ก็น่าจะเป็นอาการของโรคอุจจาระร่วงเฉียบพลัน ซึ่งมักเกิดจากอาหารเป็นพิษ หรือ ลำไส้อักเสบติดเชื้อแบบเฉียบพลับ สาเหตุส่วนใหญ่เกิดจากการติดเชื้อที่มาจากการกินอาหารหรือดื่มน้ำที่ปนเปื้อนเชื้อโรคหรือพิษของเชื้อโรค หรือจากมือหรือภาชนะที่ใส่อาหารและน้ำดื่มไม่สะอาด เชื้อโรคส่วนใหญ่เกิดจากเชื้อไวรัส หรือแบคทีเรีย ซึ่งมีหลายชนิดทั้งนี้ เมื่อมีการถ่ายอุจจาระหลายรอบ หรือปริมาณอุจจาระเหลวมีมาก ร่างกายย่อมสูญเสียน้ำและเกลือแร่อย่างฉับพลัน ทำให้ความดันโลหิตต่ำลง เกิดอาการเวียนหัว และวูบเหมือนจะเป็นลมตามมาได้ค่ะ ซึ่งอาจตามมาด้วยอาการอ่อนเพลีย บางรายมีตะคริวตามมาได้ในเบื้องพยายามดื่มน้ำสะอาดให้มาก และดื่มน้ำเกลือแร่ร่วมด้วย ส่วนอาหาร หากทานได้ พยายามเลือกทานอาหารอ่อน อาหารที่ย่อยง่าย รสจืด เช่น ข้าวต้ม โจ๊ก แกงจืด ไม่ทานของทอด ของผัด และเนื้อสัตว์ เพราะย่อยยาก ไม่ทานอาหารที่รสจัด เพราะจะยิ่งทำให้ถ่ายมากขึ้น สำหรับอาการคลื่นไส้ อาจทานยาแก้คลื่นไส้เบื่อบรรเทา เช่น Metoclopramide (เมโทโคลพราไมด์) เป็นต้นแต่หากไม่สามารถดื่มน้ำและอาหารได้ หรือทานได้แต่น้อย แลัวยังคงมีอาการเวียนหัว หน้ามืด แนะนำควรรีบไปพบแพทย์เพื่อรักษาค่ะ เพราะหากความดันโลหิต่ำลงมากขึ้น ก็อาจเข้าสู่ภาวะช๊อกได้ส่วนเรื่องการติดเชื้อโควิด 19 นั้น หากได้ตรวจ ATK แล้วผลเป็นลบ ก็แสดงว่าไม่น่ามีการติดเชื้อค่ะ ทั้งนี้ อาจลองตรวจซ้ำดูอีกครั้งเพื่อให้แน่ใจก็ได้ค่ะสำหรับอาการเจ็บคอ ปวดเนื้อตัว ที่เกิดขึ้นก่อนหน้านั้น 2 วันก่อนที่จะเกิดอาการท้องเสีย อาจเกิดจากการติดเชื้อไวรัสที่ทำให้ติดเชื้อระบบทางเดินหายใจส่วนบน แล้วเชื้อลงสู่ทางเดินอาหาร ทำให้เกิดลำไส้อักเสบติดเชื้อเฉียบพลันตามมาก็ได้ค่ะ ทั้งนี้ หากอาการเจ็บคอหายไปแล้ว ก็ไม่จำเป็นต้องทำอะไรต่อค่ะ